Kymmenen vuotta sitten julkaistu Turbo Sliders on oiva esimerkki vanhasta kunnon suomipeli-skenestä. Siitä ajasta, kun lukemattomat suomalaiset koodimaakarit tekivät riemastuttavia pieniä pelejä ilmaiseksi tai share warena, eivätkä kertalaakista iOS-peliä App Storeen.

Turbo Sliders on pysynyt hengissä jo vuosikymmenen, kiitos iloisen ja aktiivisen pelaajayhteisön. Niinkin aktiivisen, että pelin kehittänyt Antti Mannisto on pitänyt peliään hengissä pikkuliekillä vuodesta toiseen – ja julkaissut syntymäpäivän kunniaksi upouuden päivityksen, Turbo Sliders 2.5:n.

Mannisto muistelee, että Turbo Sliders 1.0:n ilmestyessä ”ei ollut Facebookia, ei Twitteriä, ei Live Arcadea, ei iPhonea. Silti peli oli retroa jo tuolloin, kunnioittaen myös erästä vielä klassisempaa suomalaista peliä, nimittäin Slicks’n’Slideä. Mutta 20 pelaajan online-moninpelin kera.”

Uusikaan versio ei tarjoile 2000-luvun ihmeitä, vaan silkkaa upeaa top down –kilpa-ajamisen ja huiman pelattavuuden retrojuhlaa.

Lisätietoja: http://www.turbosliders.com/

Lisää aiheesta

Drift’n’Drive – sattumalta kuin Slicks’n’Slide

Drift’n’Drive (iOS)

Kaikkien aikojen paras autopeli täyttää 20 vuotta –Slicks’n’Slide!